En 23-årig ung mand blev tirsdag formiddag varetægtsfængslet i tre uger. Det skete i et lukket grundlovsforhør.

Tæsk og seksuelt forulempet Natten til søndag sparkede to røvere døren ind til den 84-åriges hjem i Nørresundby, hvor hun sengeliggende og afhængig af sit iltapparat, blev truet med tæsk og seksuelt forulempet af røverduoen. Politiet har nu anholdt en 23-årig mørk mand. Fik ingen penge, kun tv Kvinden har forklaret, at hun blev truet med slag, fordi hun ikke ville fortælle de to, hvor hun opbevarede sine penge. I stedet forsvandt de fra stedet med hendes fladskærmsfjernsyn. Lukket grundlovsforhør Bag lukkede døre blev den 23-årige mand varetægtsfængslet i tre uger. Den unge mand kærede straks varetægtsfængslingen til landsretten. - Det foregik for lukkede døre, så jeg kan ikke komme ind på, hvad han har forklaret i retten, siger vicekriminalkommissær Torben Asmussen fra Nordjyllands Politi om den anholdte. Én mand stadig efterlyst Politiet efterlyser stadig mand nummer to, og har ikke mange spor i sagen. - Vi har stadigvæk kun et forholdsvis sparsomt signalement. Derfor hører vi gerne fra borgere, der måtte vide, hvem han er, fortsætter Torben Asmussen. Signalement Den anden mand beskrives som 20-25 år, formentligt dansker. Han er almindelig af bygning, og er muligvis fra nærområdet ved Strubjerg i Nørresundby. Nordjyllands Politi kan kontaktes på telefonnummer 1-1-4.